armvectores/hy_wikipedia_2023 huggingface dataset:
Ելենա Լյադովա

Ելենա Իգորևնա Լյադովա (ռուս.՝ Еле́на И́горевна Ля́дова, դեկտեմբերի 25, 1980(1980-12-25), Մորշանսկ, Տամբովի մարզ, ՌԽՖՍՀ, ԽՍՀՄ), կինոյի և թատրոնի ռուս դերասանուհի։ «Նիկա» և «Ոսկե արծիվ» մրցանակների եռակի դափնեկիր, Մոսկվայի կինոփառատոնի մրցանակի դափնեկիր կնոջ լավագույն դերակատարման համար (2015) և «ՏԷՖԻ» մրցանակակիր (2016)։


== Կենսագրություն ==
Ելենա Լյադովան ծնվել է 1980 թվականի դեկտեմբերի 25-ին Ռուսաստանի Տամբովի մարզի Մորշանսկ քաղաքում։ Հետագայում ընտանիքի հետ տեղափոխվել է Մոսկվայի մարզի Օդինցովո քաղաք, որտեղ էլ սկսել է հաճախել առաջին դասարան։
2002 թվականին Ելենա Լյադովան ավարտել է Մ. Շչեպկինի անվան թատերական բարձրագույն ուսումնարանը և ընդունվել Մոսկվայի պատանի հանդիսատեսի թատրոնի թատերախումբ։
2012 թվականին դերասանուհին արժանացել է «Ոսկե արծիվ» և «Նիկա» մրցանակների «Երկրորդ պլանի կնոջ լավագույն դերակատարում» անվանակարգում Անդրեյ Զվյագինցևի «Ելենա» ֆիլմում (2011) գլխավոր հերոսի դստեր դերը կատարելու համար։ Երկու տարի անց նա կրկին ստացել է «Ոսկե արծիվ» և «Նիկա» մրցանակներ «Կնոջ լավագույն դերակատարում» անվանակարգում ռեժիսոր Ալեքսանդր Վելեդինսկու «Աշխարհագրագետը գլոբուսը խմելու տվեց» (ռուս.՝ «Географ глобус пропил») ֆիլմի գլխավոր հերոսի կնոջ դերը կատարելու համար։


=== Անձնական կյանք ===
2015 թվականին Ելենա Լյադովան ամուսնացել է դերասան Վլադիմիր Վդովիչենկովի հետ, ում հետ նկարահանվել է «Լևիաֆան» ֆիլմում։


== Դերեր թատրոնում ==
2005 – «Տրամվայ „Ցանկություն“», ռեժիսոր՝ Հենրիետա Յանովսկայա – Ստելլա
2007 – «Ռոբերտո Զուկո», ռեժիսոր՝ Կամա Գինկաս – աղջիկ


== Ֆիլմագրություն ==


== Մրցանակներ ==
«Ամուրյան աշուն» փառատոնի մրցանակ կնոջ լավագույն դերակատարման համար (2006, «Պավլովի շունը» ֆիլմի համար)
«Ոսկե արծիվ» մրցանակ «Երկրորդ պլանի կնոջ լավագույն դերակատարում» անվանակարգում (2012, «Ելենա» ֆիլմի համար)
«Նիկա» մրցանակ «Երկրորդ պլանի կնոջ լավագույն դերակատարում» անվանակարգում (2012, «Ելենա» ֆիլմի համար)
Օրենբուրգում անցկացվող «Արևելք և Արևմուտք։ Դասական և Ավանգարդ» VI կինոփառատոնի մրցանակ կնոջ լավագույն դերակատարման համար (2013, «Աշխարհագրագետը գլոբուսը խմելու տվեց» ֆիլմի համար)
Օնֆլյորի ռուսական կինոյի 21-րդ փառատոնի մրցանակ կնոջ լավագույն դերակատարման համար (2013, «Աշխարհագրագետը գլոբուսը խմելու տվեց» ֆիլմի համար)
«Ոսկե արծիվ» մրցանակ «Կնոջ լավագույն դերակատարում կինոյում» անվանակարգում (2014, «Աշխարհագրագետը գլոբուսը խմելու տվեց» ֆիլմի համար)
«Նիկա» մրցանակ կնոջ լավագույն դերակատարման համար (2014, «Աշխարհագրագետը գլոբուսը խմելու տվեց» ֆիլմի համար)
«Виват кино России!» XXII կինոփառատոնի (Սանկտ Պետերբուրգ) մրցանակ «Կնոջ լավագույն դերակատարման համար» («Աշխարհագրագետը գլոբուսը խմելու տվեց»)
Ռուսաստանի կինոգետների ու կինոքննադատների «Սպիտակ փիղ» մրցանակ կնոջ լավագույն դերակատարման համար (2014, «Աշխարհագրագետը գլոբուսը խմելու տվեց»)
«Ոսկե արծիվ» մրցանակ կնոջ լավագույն դերակատարման համար (2015, «Լևիաֆան»)
Ռուսաստանի կինոգետների ու կինոքննադատների «Սպիտակ փիղ» մրցանակ կնոջ լավագույն դերակատարման համար (2015, «Լևիաֆան»)
«Նիկա» մրցանակ կնոջ լավագույն դերակատարման համար (2015, «Լևիաֆան»)
Մոսկվայի XXXVII միջազգային կինոփառատոնի «Արծաթե Սուրբ Գեորգի» մրցանակ կնոջ լավագույն դերակատարման համար (2015, «Օռլեան»)
«ՏԷՖԻ» մրցանակ կնոջ լավագույն դերակատարման համար (2016, հեռուստասերիալ «Դավաճանություններ»)


== Ծանոթագրություններ ==
(3715) Ստոլ

(3715) Ստոլ (անգլ.՝ Stohl), աստերոիդ աստերոիդների հիմնական գոտում։ Հայտնաբերվել է 1980 թվականի փետրվարի 19-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,315673 ա. մ., առավելագույնը մոտենում է 2,0867 ա. մ. հեռավորության վրա և հեռանում 2,5447 ա. մ.։ Արեգակի շուրջ մեկ ամբողջական պտույտ է կատարում 1287,11 երկրային օրվա ընթացքում, իր ուղեծրով շարժվելով միջինում 0,279697 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,93° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3715) Ստոլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սևան (Արճակի գավառ)

Անվան այլ կիրառումների համար տե՛ս՝ Սևան (այլ կիրառումներ)Սևան, գյուղ Արևմտյան Հայաստանում, Վանի վիլայեթի Արճակի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
ՎԵՈՆ Արմենիա

«ՎԵՈՆ Արմենիա» ՓԲԸ (անգլ.՝ VEON Armenia CJSC), Հայաստանի խոշորագույն հեռահաղորդակցության ընկերությունն է։ «ՎԵՈՆ Արմենիա» ՓԲԸ-ն (Բիլայն ապրանքանիշ) հանդիսանում է «ՎԵՈՆ» ընկերությունների խմբի մի մասը, որը հանդիսանում է աշխարհի խոշորագույն ինտեգրված օպերատորներից մեկը։ «ՎԵՈՆ» ընկերության գլխամասը գտնվում Ամստերդամ քաղաքում, Նիդերլանդներ։
«ՎԵՈՆ»-ը ծառայություններ է մատուցում ամբողջ աշխարհում` շուրջ 739 միլիոն ընդհանուր բնակչությամբ տարածքներում։ «ՎԵՈՆ» խմբի ընկերությունները ծառայություններ են մատուցում «Beeline», «Киевстар», «Wind», «Mobilink», «Banglalink», և «Djezzy» ապրանքանիշերի ներքո։ 2014 թվականի հունիսի 30-ի դրությամբ ընկերության բաժանորդների թիվը կազմում էր 220 միլիոն։
«ՎԵՈՆ Արմենիա»-ն Բիլայն ապրանքանիշի ներքո 2008 թվականից Հայաստանի ողջ տարածքում մատուցում է GSM 900/1800, 3G (UMTS) և 4G (LTE), ստանդարտ շարժական կապի, ամրակցված հեռախոսակապի ծառայություններ, ինչպես նաև ապահովում է ինտերնետ հասանելիություն CDMA, ADSL և FTTB տեխնոլոգիաներով։
2020 թվականին հայ գործարարներ Հայկ և Ալեքսանդր Եսայանների հիմնադրած «ԹԻՄ» ՍՊԸ-ն (այժմ «ԹԻՄ» ՓԲԸ) ձեռք է բերել «ՎԵՈՆ Արմենիա» ՓԲԸ-ի 100% բաժնետոմսերը, որից հետո «ՎԵՈՆ Արմենիա»-ն դադարեցնում է իր գործունեությունը Հայաստանում։ 


== Տես նաև ==
Հայաստանի ինտերնետ պրովայդերների ցուցակ


== Արտաքին հղումներ ==
ԱրմենՏելի պաշտոնական կայքը


== Ծանոթագրություններ ==
Կայչիմմովայամ

Կայչիմմովայամ (ռուս.՝ Кайчиммоваям), գետ Կամչատկայի երկրամաս հյուսիս-արևելյան մասում։ Գետի երկարությունը 39 կմ է։ Հոսում է Օլյուտորսկի շրջանում, Կամչատկայի երկրամասում։ Թափվում է Բերինգի ծով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 19060000212120000002266
Հիդրոլոգիական ուսումնասիրությունների կոդը - 120000226
Ավազանի կոդը - 19.07.00.002
Հիդրոլոգիական ուսումնասիրությունների հատորի համարը - 20
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Քիոս կղզու ազգային օդանավակայան

Քիոս կղզու ազգային օդանավակայան (հուն․՝ Κρατικός Αερολιμένας Χίου, անգլ.՝ Chios Island National Airport), օդանավակայան Հունաստանի Հյուսիսային Էգեյան կղզիների պերիֆերիայի Քիոս քաղաքում։
Այս օդանավակայանը հայտնի է նաև այլ անվանումներով՝ Քիոսի ազգային օդանավակայան, «Օմիրոս» կամ պարզապես Քիոսի օդանավակայան։


== Ավիակազմակերպություններ և ուղղություններ ==


== Ծանոթագրություններ ==
Չուդինովցի

Չուդինովցի (ուկրաիներեն՝ Чудинівці), գյուղ Ուկրաինայի Վիննիցայի մարզի Խմելնիկի շրջանում։ Հիմնադրվել է 1780 թվականին։
2001 թվականի տվյալներով Չուդինովցի գյուղում բնակվում էր 258 մարդ։ Բնակավայրը զբաղեցնում է 1,7 կմ² տարածք։ Բնակչության խտությունը կազմում էր 151,76 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Միխայլովցի (այլ կիրառումներ)

Միխայլովցի, կարող է վերաբերել՝

Միխայլովցի - գյուղ, Ուկրաինայի Խմելնիցկիի մարզի Կրասիլովի շրջանում
Միխայլովցի - գյուղ, Ուկրաինայի Վիննիցայի մարզի Մուրովանիե Կուրիլովցիի շրջանում
Լիմասոլ (այլ կիրառումներ)

Լիմասոլ եզրը կարող է վերաբերել՝

Լիմասոլ - քաղաք Կիպրոսի հարավային ափին, երկրորդ ամենամեծ քաղաքը Կիպրոսում
Լիմասոլ - Կիպրոսի Հանրապետության վեց շրջաններից մեկը, որի շրջկենտրոնն է կղզու խոշորագույն նավահանգիստը՝ Լիմասոլը
Էրուվիլ Սեն-Կլեր (կանտոն)

Էրուվիլ Սեն-Կլեր (ֆր.՝ Canton d’Hérouville-Saint-Clair (Caen-5)), Ֆրանսիայի կանտոն է, գտնվում է Ներքին Նորմանդիա շրջանում։ Կալվադոս դեպարտամենտի կանտոնն է։ Մտնում է Կան օկրուգի մեջ։ Համաձայն 2006 թվականի մարդահամարի կանտոնի բնակչությունը 18042 մարդ էր։Կանտոնի համարը 1441 է։ Կանտոնում կա 1 կոմունա։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Տուչնոե (այլ կիրառումներ)

Տուչնոե, կարող է վերաբերել՝

Տուչնոե - գյուղ, Ուկրաինայի Սումիի մարզի Բելոպոլիեի շրջանում
Տուչնոե - գյուղ, Ուկրաինայի Սումիի մարզի Տրոստյանեցի շրջանում
Բուրժ 2 (կանտոն)

Բուրժ 2 (ֆր.՝ Bourges-2), Ֆրանսիայի կանտոն է, գտնվում է Կենտրոն շրջանում։ Շեր դեպարտամենտի կանտոնն է։ Մտնում է Բուրժ օկրուգի մեջ։ Համաձայն 2007 թվականի մարդահամարի կանտոնի բնակչությունը 12002 մարդ էր։Կանտոնի համարը 1831 է։ Կանտոնում կա 1 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Կաասիկու (գյուղ, Մառտնա շրջան)

Անվան այլ կիրառումների համար տե՛ս՝ ԿաասիկուԿաասիկու (էստ․՝ Kaasiku), գյուղ Էստոնիայի Լյաենեմաա նահանգի Մառտնա շրջանում։
2011 թվականի տվյալներով գյուղում բնակվում էր 33 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ինեսե Վայդերե

Ինեսե Վայդերե (լատիշ․՝ Inese Vaidere, սեպտեմբերի 3, 1952(1952-09-03), Ելգավա, Լատվիական ԽՍՀ, ԽՍՀՄ), լատվիացի քաղաքական գործիչ և տնտեսագետ, Եվրոպական խորհրդարանի պատգամավոր։
Վայդերեն «Գերմանիայի Դաշնային Հանրապետության տնտեսական տարածաշրջանային կառույցների պետական մենաշնորհային կարգավորումը» թեմայով թեկնածուական թեզը պաշտպանել է 1983 թվականին։ 1977 թվականից ԽՄԿԿ-ի անդամ է։ Լատվիայի համալսարանի ֆակուլտետի քարտուղար։
1990 թվականին Վայդերեն աշխատել է «ԳՖՀ-ի կառուցվածքային տնտեսական քաղաքականությունը» գիտական ծրագրում` Կիլեի Տնտեսագիտության համաշխարհային ինստիտուտում։ Լատվիայի համալսարանի դոցենտ։ Լիտվիայի 8-րդ խորհրդարանի և Ռիգայի խորհրդարանի պատգամավոր։ 2011 թվականին և 2012 թվականի սկզբին նա հանդես է եկել ռուսաց լեզվի դեմ ուղղված ազգայնական հռետորաբանությամբ և միջազգային երկպառակտություն է հրահրել, ինչպես օրինակ «Չնայած ճիշտ կլիներ հարգել ռուսերեն լեզուն (Լատվիայում), որքան չուկչաների լեզուն» արտահայտությամբ։


== Ծանոթագրություններ ==


== Արտաքին հղումներ ==
CV(լատիշերեն)
Վիգալա (Էստոնիայի շրջան)

Անվան այլ կիրառումների համար տե՛ս՝ Վիգալա (այլ կիրառումներ)Վիգալա շրջան (էստ․՝ Vigala vald), շրջան Էստոնիայի Ռապլամաա նահանգում։ Շրջանի կենտրոնն է Կիվի-Վիգալա գյուղը։


== Բնակչություն ==
2012 թվականի տվյալներով շրջանում բնակվում էին 1434 մարդ։ Բնակչության խտությունը շրջանում կազմում էր 5,31 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Գայանե Շահվերդյան

Գայանե Միքայելի Շահվերդյան (սեպտեմբերի 17, 1954(1954-09-17), Երևան, Հայկական ԽՍՀ, ԽՍՀՄ), հայ հոգեբան։ Հոգեբանական գիտությունների դոկտոր (1999), պրոֆեսոր (2001):


== Կենսագրություն ==
Գայանե Շահվերդյանը ծնվել է 1954 թվականին Երևանում։ 1976 թվականին ավարտել է Երևանի ռուսաց և օտար լեզուների մանկավարժական ինստիտուտի բանասիրության ֆակուլտետը, 1982 - 1985 թվականներին ՝ ՀՀ ԳԱԱ, Փիլիսոփայության և իրավունքի ինստիտուտի ասպիրանտուրան, եղել է նույն ինստիտուտի գիտաշխատող, 1989 - 2001 թվականներին՝  «Սթրես»  հոգեկան առողջության կենտրոնի բաժանմունքի վարիչ, 2001 - 2006 թվականներին ՝ ԵՊՀ փիլիսոփայության և հոգեբանության ֆակուլտետի հոգեբանության ամբիոնի վարիչ, 2006 - 2009 թվականներին՝ կիրառական հոգեբանության ամբիոնի վարիչ, 2009 թվականից՝ փիլիսոփայության և հոգեբանության ֆակուլտետի հոգեբանության բաժնի սոցիալական հոգեբանության ամբիոնի վարիչ։ 2002 թվականից Եվրոպայի պրոֆեսիոնալ հոգեթերապևտների լիգայի կովկասյան տարածաշրջանի նախագահ (2002):
Աշխատանքները վերաբերում են սոցիալական, բժշկական հոգեբանությանը, հոգեթերապիային։


== Երկեր ==
Г. М. Шавердян, Подступы к психотехнике свободы, Москва, изд. МГАДА, 2012 г., 410 стр.
Г. М. Шавердян, Основы психотерапии, Монография, Москва, СПБ, ПИТЕР, 2007, 208 страниц.
Գայանե Շահվերդյան, Մասնագիտացված կրթությունը մագիստրատուրայում, Հոգեբանություն, «Ասողիկ» հրատ., 94 էջ, Երևան, 2006 թ.:
Шавердян Г. М., "Я" психологии как защита от сектантского "Мы", Учебное пособие Изд-во ЕГУ, 56 стр., Ереван, 2005.
Գայանե Շահվերդյան, Բանակում զինվորականների վարքը պայմանավորող գործոնները, Ռազմական սոցիոլոգիա, «Ուսումնական նյութերի ժողովածու», 10 էջ, Երևան, 2005 թ.
Գայանե Շահվերդյան, Փոքր Մհերից դեպի Քրիստոս, Երևան, 2001 թ., 122 էջ։
Г.М. Шавердян, Травматический стресс. Психические расстройства и развитие личности, «Զանգակ» հրատ., Երևան, 1998 թ., 300 էջ։


== Ծանոթագրություններ ==
Նավաս դե Սան Խուան

Նավաս դե Սան Խուան (իսպ.` Navas de San Juan), մունիցիպալիտետ Իսպանիայում` Խաեն պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Էլ Էլ Կոնդադո դե Խաեն շրջանում։ Զբաղեցնում է 175 կմ2 տարածք։ Բնակչությունը՝ 5021 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Navas de San Juan, un pueblo de Andalucía (página personal)
Pág. web de Navas de San Juan (página personal) Archived 2008-02-25 at the Wayback Machine.
Enlace desde ASODECO Archived 2007-09-28 at the Wayback Machine.
OndaNavas, la radio de Navas de San Juan
Նովի Մոսիր

Նովի Մոսիր (ուկրաիներեն՝ Новий Мосир), գյուղ Ուկրաինայի Վոլինի մարզի Կովելի շրջանում։ Հիմնադրվել է 1887 թվականին։
2001 թվականի տվյալներով Նովի Մոսիր գյուղում բնակվում էր 219 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարի Մարվինգտ

Մարի Մարվինգտ (ֆր.՝ Marie Marvingt, փետրվարի 20, 1875(1875-02-20)[…], Օրիյակ, Կանտալ - դեկտեմբերի 14, 1963(1963-12-14), Laxou, Մյորթ և Մոզել), ֆրանսիացի կին օդաչու, լրագրող, մարզուհի, բժշկուհի, Առաջին և Երկրորդ համաշխարհային պատերազմների մասնակից։
Մարին անունը դասվում  է Ֆրանսիայի ավիացիայի առաջավոր օդաչունեի և 20-րդ դարի լավագույն ալպինիստների  շարքին՝ համարվում է առաջին կինը, որը բարձրացել է Արևմտյան Ալպերի ամենաբարձր գագաթը, կնքվել է «Վտանգների հարսնացու»  մականվամբ, տիրապետել է 7 լեզվի։


== Կենսագրություն ==

Մարին ծնվել է 1875 թվականի փետրվարի 20-ին, Ֆրանսիայի  Օրիյակ քաղաքում։ 1880 թվականին ընտանիքը տեղափոխվել  է Մեց, իսկ 1889 թվականին՝ Նանսի քաղաքները։ Զբաղվել է թենիսով, բռնցքամարտով, ֆուտբոլով, հոկեյով, գոլֆով, կանոեով, թեթև ատլետիկայով, լեռնագնացությամբ, օդագնացությամբ։ 1901 թվականին կատարել է օդապարիկով  առաջին թռիչքը, 1909 թվականին միայնակ անցել է  Լա Մանշի նեղուցով։ 1907 թվականին հաղթող է ճանաչվել  հրաձգության միջազգային մրցաշարում, եղել է նաև կանանց բոբսլեյի աշխարհի չեմպիոն, կատարել է հեծանվավազք Նանսիից՝ Նեապոլ։ 1910 թվականին Ֆրանսիայի մարզական ակադեմիայի կողմից պարգևատրվել է ոսկե մեդալով։
1910 թվականից զբաղվել է օդաչուական գործունեությամբ, համարվում է Ֆրանսիայի երկրերդ կին օդաչուն՝  Ռայմոնդա դե Լարոշից հետո, 1910 թվականին թռիչքների հեռավորությամբ և տևողությամբ սահմանել է ռեկորդ։ Կատարել է մոտ 900 անխափան թռիչք։
Առաջին համաշխարհային պատերազմի սկզբին տղամարդու անունով ծառայության է անցել  42-րդ հետևակային գնդում, սակայն նրա կին լինելը  բացահայտվելուց հետո հեռացվել է գնդից։ 1915 թվականին կատարել է  ռմբակոծիչով  թռիչք և  դարձել այդ ոլորտում  թռիչք կատարած   առաջին կին-օդաչուն։ Պարգևատրվել է Ֆրանսիայի  «Մարտական խաչ» շքանշանով։
Առաջին համաշխարհային պատերազմի ավարտից հետո, Մարին Հյուսիսային Աֆրիկայում աշխատել է որպես լրագրող և բժիշկ։ Համարվում է 1929 թվականին տեղի ունեցած ավիացիոն բժշկության միջազգայի կոնգրեսի կազմակերպիչը և «Բժշկական ավիացիա» ընկերության հիմնադիրնրից մեկը։ Գրել է սցենարներ  բժշկական ավիացիայի պատմության մասին և նկարահանել բժշկական ավիացիայի պատմության վերաբերյալ երկու վավերագրական ֆիլմ։
Երկրորդ համաշխարհային պատերազմի ընթացքում  Մարին եղել է  բուժքույր, վերականգնողական կենտրոնում օգնել է  վիրավոր օդաչուներին։
Մինչև իր կյանքի վերջին օրերը գտնվել է լավ կարգավիճակում։ 80 տարեկանում ռեակտիվ ինքնաթիռով հնարավորություն ընձեռեց հաղթահարելու «ձայնային արգելքը», ձեռք է բերել ուղղաթիռ վարելու վկայական, 86 տարեկանում կատարել է հեծանվավազք՝ Նանսիից-Փարիզ։
Մահացել է Նանսի քաղաքում՝ 1963 թվականի դեկտեմբերի 14-ին։


== Ծանոթագրություններ ==


== Մատենագրություն ==
Marcel Cordier et Rosalie Maggio, Marie Marvingt, la femme d’un siècle, Pierron, Sarreguemines, 1991, 261 p.


== Արտաքին հղումներ ==
BIOGRAPHIE DU MOIS - MARS 2013 - MARIE MARVINGT, « LA FEMME LA PLUS DÉCORÉE DU MONDE »
(349) Դեմբովսկա

(349) Դեմբովսկա (անգլ.՝ Dembowska), աստերոիդ աստերոիդների հիմնական գոտում։ Հայտնաբերվել է 1892 թվականի դեկտեմբերի 9-ին Օգյուստ Շարլուայի կողմից Նիցայում։
Միջին հեռավորությունը Արեգակից կազմում է 2,926794 ա. մ., առավելագույնը մոտենում է 2,6618 ա. մ. հեռավորության վրա և հեռանում 3,1918 ա. մ., իսկ Երկրի ուղեծրին Դեմբովսկա աստերոիդը նվազագույնը մոտենում է 1,6648 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1828,89 երկրային օրվա ընթացքում, իր ուղեծրով շարժվելով միջինում 0,196841 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,25° անկյուն։
Ըստ Տոլենի սպեկտրալ դասակարգման պատկանում է R դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(349) Դեմբովսկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վարիյ (կանտոն)

Անվան այլ կիրառումների համար տե՛ս՝ Վարիյ (այլ կիրառումներ)Վարիյ (ֆր.՝ Varilhes), կանտոն Ֆրանսիայում։ Գտնվում է Միջին Պիրենեյան մարզի Արյեժ դեպարտամենտում։ Մտնում է Պամե շրջանի կազմի մեջ։
Համայնքի INSEE կոդ՝ 0919։
Վարիյ կանտոնի մեջ հաշվվում է 18 կոմունա, որից գլխավորն է Վարիյը։


== Կանտոնի կոմունաներ ==


== Բնակչություն ==
Կանտոնի բնակչությունը 2006 թվականին կազմում էր 9 526 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Արյեժ դեպարտամենտի կոմունաների բնակչությունը INSEE կայքում
Վարիյ կանտոնի տեղադիրքը Ֆրանսիայի քարտեզի վրա(չաշխատող հղում)
Պախարևկա (այլ կիրառումներ)

Պախարևկա, կարող է վերաբերել՝

Պախարևկա - գյուղ, Ուկրաինայի Կիրովոգրադի մարզի Ալեքսանդրիայի շրջանում
Պախարևկա - գյուղ, Ուկրաինայի Ղրիմի Ինքնավար Հանրապետության Ջանկոյի շրջանում
Խանբեկի (այլ գյուղ)

Խանբեկի, գյուղ Արևմտյան Հայաստանում, Էրզրումի վիլայեթի Խնուսի գավառում։ Գտնվում էր Խանբեկի նույնանուն գոյւղի մոտ։
Բնակչության մասին տեղեկություններ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Կոմսոմոլսկոե (քաղաքատիպ ավան, Զմիյովի շրջան)

Անվան այլ կիրառումների համար տե՛ս՝ ԿոմսոմոլսկոեԿոմսոմոլսկոե (ուկրաիներեն՝ Комсомольське), քաղաքատիպ ավան Ուկրաինայի Խարկովի մարզի Զմիյովի շրջանում։ Հիմնադրվել է 1960 թվականին։
2001 թվականի տվյալներով Կոմսոմոլսկոե քաղաքատիպ ավանում բնակվում էր 15 825 մարդ։ Բնակավայրը զբաղեցնում է 1,4 կմ² տարածք։ Բնակչության խտությունը կազմում էր 11303,57 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Սիլվա Յուզբաշյան

Սիլվա Համբարձումի Յուզբաշյան (հունիսի 10, 1954(1954-06-10), Լենինական, Հայկական ԽՍՀ, ԽՍՀՄ), հայ ասմունքող։ Հայաստանի վաստակավոր արտիստ (2008)։


== Կենսագրություն ==
Սիլվա Յուզբաշյանը ծնվել է Գյումրիում։ 1975 թ. ավարտել է Երևանի գեղարվեստա-թատերական ինստիտուտը։ 1976 թվականից եղել է Երևանի Սունդուկյանի անվան թատրոնի դերասանուհի (Վասիլիսա, Գորկու «Հատակում», Թուխծամ, Վ. Դավթյանի «Ծիրանի ծառ» և այլն), միաժամանակ՝ Հայֆիլհարմոնիայի ասմունքող, 1984 թվականից՝ հեռուստառադիոպետկոմի ռեժիսոր։ Երկացանկում՝ Գրիգոր Նարեկացու, Ավետիք Իսահակյանի, Հովհաննես Շիրազի, Վահագն Դավթյանի, Համո Սահյանի և այլոց երկերից։ 1976-1980 թթ. Վարդան Աճեմյանի հրավերով աշխատել է Գաբրիել Սունդուկյանի անվան պետական ակադեմիական թատրոնում։ 1980 թ. մինչ այսօր Հայաստանի պետական ֆիլհարմոնիայի մենակատար է։ 1984-2005 թթ. աշխատել է հանրային ռադիոյի գրական խմբագրությունում ռեժիսոր-ասմունքող։ Մենահամերգներով բազմիցս հանդես է եկել հայրենիքում և արտերկրում Մոնրեալ, Տորոնտո, Բոստոն, Նյու-Յորք, Վաշինգտոն, Չիկագո, Դեթրոյթ, Տեխաս, Բեյրութ, Հալեպ, Թեհրան, Իսպահան, Աբու-Դաբի, Արգենտինա, Բրազիլիա, Չեխիա և այլն։ 1988 թ. և 1992 թ. ամերիկահայ համայնքի հրավերով Համո Սահյանի և Վահագն Դավթյանի հետ շրջագայել է ԱՄՆ տարբեր քաղաքներում՝ ներկայացնելով բանաստեղծների ստեղծագործությունները։ Սիլվա Կապուտիկյանի հետ եղել է իրանահայության հյուրը։ 2004 թ. Լոս Անջելեսի «Ալեքս» թատրոնում կայացած մենահամերգից հետո պարգևատրվել է Գլենդեյլի քաղաքապետի հատուկ շնորհակալագրով։ Այժմ Հայֆիլհարմոնիայի մենակատար-ասմունքող է, Հանրային ռադիոյում ունի իր հեղինակային գրական ծրագիրը։
2015 թվականից «Պոեզիա» ռադիոհաղորդումը հեռարձակվում է Հայաստանի միակ մշակութային հեռուստաալիքի եթերում։


== Պարգևներ ==
ՀԿԵՄ պետական մրցանակի դափնեկիր, 1986
Հարավային Կալիֆոռնիայի «Motion Picture» ընկերության սահմանած «Golden Halo Award» ամենամյա մրցանակ, 1991, 1999
ՀՀ Վարչապետի շնորհակալագիր, 2006
ՀՀ մշակույթի նախարարության ոսկե մեդալ, 2007
ՀՀ սփյուռքի նախարարության «Վիլյամ Սարոյան» մեդալ, 2011
ՀՀ վաստակավոր արտիստ, 2008
ՀՀ Ազգային ժողովի ոսկե մեդալ, 2012
«Համո Սահյան» մեդալ, 2014
Գրիգոր Նարեկացի հուշամեդալ, 2016 ․ Երևանի քաղաքապետի ոսկե մեդալ


== Ծանոթագրություններ ==

Ձայնի Կախարդանքը Սիլվա Յուզբաշյան / Մշակութային Ալիք (A21TV)


== Արտաքին հղումներ ==
Սիլվա Յուզբաշյան
Ֆեյսբուքյան էջը
Տենենտի Պորտելա

Տենենտի Պորտելա (պորտ.՝ Tenente Portela)՝ համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Տրես Պասուսի գավառի մեջ։ Բնակչությունը կազմում է 13 906 մարդ, ըստ 2006 թվականի տվյալների։ Տարածքը կազմում է 338,085 կմ2։ Բնակչության խտությունը՝ 39,5 մարդ/կմ²։


== Վիճակագրություն ==
Համախառն ներքին արտադրանքը կազմել է 87 121 034,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 6 309,46 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,769


== Պատմություն ==
Քաղաքը հիմնադրվել է 1955 թվականին։
Պիրվելի Կիծիա

Պիրվելի Կիծիա (վրաց.՝ პირველი კიწია), գյուղ Վրաստանում։ Գտնվում է Սամեգրելո-Զեմո Սվանեթ մարզի Մարտվիլի շրջան‎‎‎ում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 177 մարդ։


== Ծանոթագրություններ ==
Կամսար (այլ կիրառումներ)

Կամսար, կարող է վերաբերել՝

Կամսար - քաղաք Գվինեա պետության հյուսիսարևմուտքում
Կամսար - հայ նկարիչ
Ռոնկի դեի Լեջոնարի

Ռոնկի դեի Լեջոնարի (իտալերեն՝ Ronchi dei Legionari ), կոմունա Իտալիայում։ Գտնվում է Ֆրիուլի Վենետիկ Ջուլիա մարզում՝ Գորիցա գավառում։
Բնակչությունը կազմում է 11 937 մարդ, բնակչության խտություն՝ 746 մարդ/կմ²։ Զբաղեցնում է 16 կմ² մակերես։ Փոստային ինդեքս՝ 34077։ Հեռախոսային կոդ՝ 0481։
Կոմունայի հովանավորն է Սուրբ Լավրենտին։ Տոնը նշվում է օգոստոսի 10-ին։


== Ժողովրդագրություն ==


== Կապի տվյալներ ==
Հեռախոս՝ 0481 477111 — 477230
Էլեկտրոնային փոստ՝ info@comuneronchi.it
Պաշտոնական կայք՝ http://www.comuneronchi.it/


== Արտաքին հղումներ ==
Պաշտոնական կայք(իտալ.)
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.
Պրեմիեր Լիգա 2015-16 (Ռուսաստան)

Անվան այլ կիրառումների համար տե՛ս՝ Պրեմիեր Լիգա 2015-16 (այլ կիրառումներ)Պրեմիեր Լիգա 2015/2016 մրցաշրջան (ռուս.՝ Чемпионат России по футболу 2015/2016), Ռուսաստանի ֆուտբոլի առաջին դիվիզիոնի 24-րդ մրցաշրջան, որը կանցկացվի 2015-2016 թվականներին։ Չորրորդ մրցաշրջանը, որն անցկացվում է «աշուն-գարուն» ձևաչափով։ Չեմպիոնական տիտղոսը կպաշտպանի «Զենիթը»։ Առաջնության առաջին շրջանը կավարտվի 2015 թվականի դեկտեմբերի 3-ին, երկրորդ շրջանը կսկսվի 2016 թվականի մարտի 4-ին, առաջնությունը կավարտվի 2016 թվականի մայիսի 21-ին։


== Մասնակից ակումբներ ==


== Մրցաշարային աղյուսակ ==


== Ծանոթագրություններ ==


== Արտաքին հղումներ ==
Ռուսաստանի Պրեմիեր Լիգայի պաշտոնական կայք (ռուս.)
Օնոնսկի շրջան

Օնոնսկի շրջան (ռուս.՝ Ононский район), մունիցիպալ շրջան Ռուսաստանի Դաշնության Անդրբայկալյան երկրամասում։
Ստեղծվել է 1941 թվականին։ Վարչական կենտրոնը՝ Նիժնի Ցասուչեյ։


== Աշխարհագրություն ==
Շրջանի տարածքի մակերեսը կազմում է 6030 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 12900 մարդ։ Բնակչության խտությունը կազմում էր 2,14 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Մարի-Ժորժ Պիկար

Մարի-Ժորժ Պիկար  (ֆր.՝ Marie-Georges Picquart, սեպտեմբերի 6, 1854(1854-09-06)[…], Ստրասբուրգ - հունվարի 18, 1914(1914-01-18), Ամյեն), ֆրանսիացի ռազմական և պետական գործիչ, Ֆրանսիայի երրորդ հանրապետության զինված ուժերի նախարար (1906-1909 թվականներին), դիվիզիայի գեներալ, Դրեյֆուսի դատական գործի բացահայտման գլխավոր մասնակից։


== Կենսագրություն ==
Սեն-Սիր զինվորական դպրոցի շրջանավարտ է (1872)։ Եղել է Փարիզի Բարձրագույն զինվորական դպրոցի դասախոս (École supérieure de guerre), որտեղ նրա կուրսանտներից է եղել Ալֆրեդ Դրեյֆուսը (1890)։
Ռազմական հակահետախուզության պետ նշանակված գնդապետ Պիկարը պարզել և ապացուցել է, որ մեղադրյալ Դրեյֆուսի, այսպես կոչված, «վերգրության» (գաղտնի փաստաթղթերի ցանկ, որն առաջարկվում էր փոխանցել Գերմանիայի դեսպանատանը) հեղինակը նա չէր, իսկ ոմն մայոր Ֆերդինանդ Էստերխազին բացահայտել է իր աշխատակից Հուբերտ Անրիին, որը  Դրեյֆուսին մեղադրելու համար կեղծ ապացույցներ էր սարքում։ Պիկարը համառորեն պնդել է, որ վերանայեն Դրեյֆուսի գործը և Էստերխազիի մեղավորությունը։ Նա ապահովել է Էմիլ Զոլային անհրաժեշտ փաստերով, որպեսզի վերջինս գրի «Ես մեղադրում եմ» («J'accuse!») հայտնի հոդվածը և սկիզբ է դրել Դրեյֆուսի արդարացման պայքարին, որի համար նախ հեռացվել է պաշտոնից և տեղափոխվել Թունիս, իսկ հետո մեղադրվել է դավաճանության մեջ, զրկվել զինվորական կոչումից և ձերբակալվել։
Դրեյֆուսի ներումից հետո Պիկարը պատվով վերականգնել է իր պաշտոնը, իսկ բանակից հեռացվելու և ազատազրկման ժամանակը հաշվառվել են ծառայության ստաժում՝ հերթական զինվորական կոչումը ստանալու համար։
Հետագայում նա դառնում է դիվիզիայի գեներալ, 1906 թվականին նա դառնում է Կլեմանսոյի կառավարության անդամ՝ ստանձնելով ռազմական նախարարի պաշտոնը։
Դիվիզիայի գեներալ Մարի-Ժորժ Պիկարը մահացել է դժբախտ պատահարից՝ ձիուց ընկնելու պատճառով, երբ գտնվելիս է եղել Պիկարդիայում։ Գնդապետ Պիկարի մահից հետո ձևավորված երկրորդ կաբինետում (1917-1920) վարչապետ Կլեմանսոն Մարի-Ժորժ Պիկարի փոխարեն ոչ ոքի չնշանակեց՝ պահելով ռազմական նախարարի պաշտոնն իր համար։    .
Մարի-Ժորժ Պիկարը դարձել է Ռոբերտ Հարիսի «Սպան և լրտեսը» վեպի գլխավոր հերոսը, որը նվիրված էր Դրեյֆուսի գործին՝ պատմությունը կատարվում է նրա անունից։ Ռոման Պոլանսկու համանուն էկրանավորման մեջ գնդապետ Պիկարին մարմնավորել է Ժան Դյուժարդեն։


== Ծանոթագրություններ ==


== Արտաքին հղումներ ==
Пикар // Малый энциклопедический словарь Брокгауза и Ефрона : в 4 т. — СПб., 1907—1909.
Աբարդյաններ

Աբարդյաններ նաև Աբարտյաններ, իշխանական տոհմ Զեյթուն գավառում և համանուն քաղաքում։ Աբարդյանները եղել են Զեյթուն քաղաքի իշխանապետերը։
Զեյթունի Աբարդյան իշխանական տոհմից են սերվել Նորաշխարհյան իշխանները։ Այս տոհմից Հաճի Ղազարը 1790 թվականին ապրել է Կապանում։ Այնտեղ նա սպանում է մի թուրք հարստահարիչի, հետապնդումից ազատվելու համար նա փախչում է Արեգին (Ալապաշ) գյուղ և ասում. «Ենիտունյա կելտիք» (նոր աշխարհ եկանք), որից էլ առաջացել է նրանց անունը։ Այս իշխանական տոհմի շառավիղները 1890-ական թվականներից արդեն իրենց անվանում էին Նորաշխարհյաններ։
Նորաշխարհյանները հաստատվելով Զեյթունում, որոշ ժամանակ անց սկսում են պայքարել Զեյթունում իշխանական դիրք գրավելու համար։ Արդյունքում սկսվում է նրանց և Աբարդյան իշխանական տոհմի միջև արյունոտ մի պայքար, որը վերջանում է Նորաշխարհյանների կողմից Աբարդյանների տոհմի բնաջնջումով։ Միայն մի քանի հոգի են կարողանում ազատվել նրանց վրեժխնդրությունից։ Զեյթունի իշխանական տների մի մասը, տեսնելով Նորաշխարհյանների այս արարքը, միանում են Զյուլ Կադիրյան ցեղերին։ Նորաշխարհյանները, չկարողանալով դիմադրել Զեյթունի իշխանններին, թողնում են Զեյթունը և գնում Եգիպտոս։ Պայքարի պատճառով տուժված Աբարդյանները այս դեպքերից հետո, որպես իշխանական տոհմ հանդես չեն գալիս։
Աբարդյան իշխանական տոհմի ամենավառ ներկայացուցիչը հայ հոգևորական, Զեյթունի թեմի առաջնորդ, Կիլիկիայի ազատագրական շարժման ականավոր գործիչ, եկեղեցական և քաղաքական գործիչ Վարդապետ Գրիգորիս Աբարդյանն (1835, Զեյթուն-1909, Բերա, Կ. Պոլիս) է։


== Տես նաև ==
Նորաշխարհյաններ


== Ծանոթագրություններ ==


== Աղբյուրներ ==
«Զեյթունի Պատմությունը 1409-1921 թթ», Հայկազ Պողոսյան, Երևան, 1969թ, էջ 58, 60-61
Աստերոիդների ցանկ (180701-180800)

Աստերոիդների ցանկ (180601-180700)  • Աստերոիդների ցանկ  • Աստերոիդների ցանկ (180801-180900)
 Աստերոիդների ցանկ (180601-180700)  • Աստերոիդների ցանկ  • Աստերոիդների ցանկ (180801-180900)
Աստերոիդների ցանկ (71501-71600)

Աստերոիդների ցանկ (71401-71500)  • Աստերոիդների ցանկ  • Աստերոիդների ցանկ (71601-71700)
 Աստերոիդների ցանկ (71401-71500)  • Աստերոիդների ցանկ  • Աստերոիդների ցանկ (71601-71700)


== Աղբյուր ==
«Discovery Circumstances: Numbered Minor Planets (70001)-(75000)»։ www.minorplanetcenter.net
Տերեսա Անդրես Սամորա

Տերեսա Անդրես Սամորա (իսպ.՝ Teresa Andrés Zamora, 1907, Վիլյալբա դե լոս Ալկորես, Վալյադոլիդ, Կաստիլիա և Լեոն, Իսպանիա - հուլիսի 5, 1946(1946-07-05), Փարիզ, Սենա, Ֆրանսիա), իսպանացի գրադարանավար։ Ղեկավարել է զանգվածային մշակույթի գրադարանային բաժինը։ Եղել է Վալենսիայի հանրային ուսուցման նախարարության պատվիրակ, ռազմատենչ կոմունիստ, ֆեմինիստ, հանրապետական և արհմիության անդամ։ Երկու անգամ աքսորվել է, առաջինը Բելգիայում, այնուհետև` Ֆրանսիայում, որտեղ ներգրավված է եղել քաղաքականության մեջ։


== Կենսագրություն ==
Տերեսա Անդրես Սամորան ծնվել է Վիլյալբա դե լոս Ալկորեսում։ Մանկությունն անցել է Պալենսիայի գավառի Կրեսիո Սևիկո դե լա Տոռեում, որտեղ ծնվել են նրա չորս եղբայրները (Տրոադիո Ֆելիքս, Դիոնիսիո, Մարիանո և Վիկտորիանո) և քույրը (Իսաբել)։
Ցուցաբերելով բարձր առաջադիմություն` բակալավրի աստիճան ստացել է Պալենսիայում, որտեղ ապրել է տատիկի վարձած բնակարանում։ 1923-1927 թվականներին սովորել է Վալյադոլիդի համալսարանի փիլիսոփայության և արվեստի բաժնում` միաժամանակ ուսանելով նաև հավելյալ առարկա` մանկավարժություն։ 1928 թվականին դոկտորական թեզի վրա աշխատելու պատրվակով տեղափոխվել է Մադրիդի Կանանց կրթության կենտրոն (Residencia de Señoritas)։
1928-1929 և 1930-1931 թվականների ուսումնառության տարիներին Մադրիդի ինստիտուտ-դպրոցում (Instituto-Escuela) դասավանդել է աշխարհագրություն։ Այստեղ Անդրեսը իրազեկվել է կանանց իրավունքների պայքարի մասին։ 1928-1929 թվականներին Կլարա Կամպոամորը համաժողովի ժամանակ հանդես է եկել «Ինչպես պետք է ստեղծել կնոջ իրավունքը» զեկույցով։ 1928 թվականին Տերեսա Անդրեսը Մադրիդում մասնակցել է համալսարանական կանանց միջազգային համագումարին։

Կանանց կրթության կենտրոնում բնակվելու տարիներին Տերեսա Անդրեսն ակտիվ կերպով մասնակցել է հաստատության գործունեությանը, այդ թվում Անդալուսիայում կազմակերպել է արվեստի ցուցադրություն, համագործակցել է Պատմական հետազոտությունների կենտրոնի հետ։ 1933-1934 թվականներին Անդրեսը Էնկարնասիոն Կոբրե Էռերոյի հետ ելույթներով հանդես է եկել չորս համաժողովներում, որոնց որոշ աշխատանքներ օգտագործվել է իր դոկտորական ատենախոսությունում։ Դոկտորական ատենախոսությունը շարունակել է Էմիլի Գոմես Նադալի ղեկավարությամբ, ով հետագայում դարձել է նրա ամուսինը։
1931 թվականի քննություններից հետո Տերեսա Անդրեսը դարձել է Լեոնի հնագիտական թանգարանի տնօրենը։ Նույն թվականին նշանակվել է Ազգային պալատի արխիվի տնօրեն, և նրան է հանձնարարվել կազմակերպել և պահպանել պալատի ֆոնդերը։ Հետազոտությունների ընդլայնման խորհուրդը 1932 թվականին նրան շնորհել է տասնմեկամսյա կրթաթոշակ Գերմանիայում։ Բեռլինի համալսարանի արվեստի պատմության ինստիտուտում մասնակցել է միջնադարյան հնագիտության, 14-րդ դարի Գերմանիայի քանդակագործության և միջնադարյան գեղանկարչության դասընթացներին։ Աշխատել է նաև տարբեր գրադարաններում ու թանգարաններում։ Իսպանիա է վերադարձել 1933 թվականի սեպտեմբերին և շարունակել աշխատել դոկտորական ատենախոսության վրա ("La rejería en España", Գոմես Մորենոյի ղեկավարությամբ)։
1935 թվականին Տերեսա Անդրեսը ստացել է ևս երկու կրթաթոշակ, որոնցից մեկը պատմական հետազոտությունների կենտրոնի հնագիտության բաժնից` Կունեկայի, Վալենսիա, Բարսելոնա և Սարագուայի տաճարներում ուսումնասիրություն կատարելու ուղևորության համար։ Մյուս կրթաթոշակը ստացել է 1936 թվականին։
1946 թվականի հուլիսի 5-ին Փարիզում մահացել է լեյկեմիայից։


== Ծանոթագրություններ ==
Վարդա

Անվան այլ կիրառումների համար տե՛ս՝ Վարդա (այլ կիրառումներ)Վարդա, գյուղ Օսմանյան կայսրությունում, Տրապիզոնի վիլայեթի Լազիստանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Նովիչիխայի շրջան

Նովիչիխայի շրջան (ռուս.՝ Новичихинский район), մունիցիպալ շրջան Ռուսաստանի Դաշնության Ալթայի երկրամասում։
Ստեղծվել է 1935 թվականին։ Վարչական կենտրոնը՝ Նովիչիխա։


== Աշխարհագրություն ==
Շրջանի տարածքի մակերեսը կազմում է 3100 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 9911 մարդ։ Բնակչության խտությունը կազմում էր 3,2 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Զարին

Զարին, լեռ է Շահապոնք գավառում, Զարին գյուղատեղի հյուսիսային մասում։ Զառիթափ լանջերով ու մերձալպյան բուսականությամբ ու թփուտներով պատած լեռ է։ Ծովի մակարդակից ունի 2575 մ բարձրություն։ Այս լեռան ստորոտում էր տեղադրված Շահապոնքի Զարինե գյուղը։


== Ծանոթագրություններ ==
Ժողովածու (4425)

Ժողովածու (4425), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4425 թվի տակ։ Ձեռագիրը գրվել է 1675, 1680 թվականներին, 18-րդ դարում Հովհաննես Շոռոթեցի գրիչի կողմից։ Գրված է թղթի վրա, որը ունի 21-22.3x14-15.7, միասյուն, նոտրգիր, շղագիր չափս։ Ձեռագիրը կազմված է 272 թերթից։ Կազմը` լաթապատ ստվարաթուղթ։ Հիշատակարաններ՝ 143բ (1675 թ․), 146բ, 157բ (1680 թ․), կնիք՝ 268ա (Յովհաննէս)։


== Բովանդակություն ==
Մեկնութիւն Աւետարանաց։
Դիոն․ Արիսպազացւոյ Թուղթ առ Տիմոթէս (թրգմ․ Ստ․ Լեհացի)։
Հակ․ Ղրիմեցւոյ Մեկնութիւն տոմարի։
Գր․ Տաթևացւոյ Քարոզք, Գիրք Հարցմանք։
Տոմարականք։
Վարդանայ վրդ-ի Յաղագս դաւանութեան, Խոստովանութիւն մեղաց։


== Ծանոթագրություններ ==
Նիչկա-Բուլյակ

Նիչկա-Բուլյակ (ռուս.՝ Ничка-Буляк, բաշկիրերեն՝ Нескәбуләк), գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 42 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոկոնինո շրջան

Կոկոնինո (անգլ.՝ Coconino County), ԱՄՆ Արիզոնա նահանգի շրջաններից մեկը։ Ընդհանուր տարածությունը 48.332 կմ² է, բնակչությունը՝ 223214 մարդ (2007 թ. տվյալներով)։ Շրջկենտրոնն է Ֆլագստաֆ քաղաքը։ Կազմավորվել է 1891 թ.։
Լողափամփուշտ

Լողափամփուշտ, ոսկրային ձկների մեծ մասի մոտ առկա աղիքի հավելված՝ լցված օդի բաղադրությանը մոտ գազերի խառնուրդով։

Լողափամփուշտը կատարում է հիդրոստատիկ դեր։ Նրա պատերը պատված են մազանոթներով։ Հարկ եղած դեպքում գազերն արյան մազանոթներով լողափամփուշտից անցնում են արյան մեջ, ձկների մարմնի տեսակարար կշիռը մեծանում է, և նրանք հեշտությամբ տեղաշարժվում են ջրի խոր շերտերը, իսկ երբ գազերն արյունից անցնում են լողափամփուշտի մեջ, լողափամփուշտի ծավալը մեծանում է, մարմինը թեթևանում, ձկները բարձրանում են ջրի վերին շերտերը։ Ջրի նույն խորությունում գտնվելու դեպքում լողափամփուշտի ծավալը չի փոխվում։Կռճիկային ձկների մոտ չկան լողափամփուշտներ,իսկ ոսկրային ձկները ունեն։
Խուան Կավալյարո

Խուան Իգնասիո Կավալյարո (իսպ.՝ Juan Ignacio Cavallaro, հունիսի 28, 1994(1994-06-28), Պարանա, Արգենտինա), արգենտինացի ֆուտբոլիստ, «Էստուդիատես» ակումբի կիսապաշտպան։


== Կենսագրություն ==
Կավալյարոն սկսել է իր կարիերան «Ունիոն» ակումբում «Սանտա-Ֆե»-ից։2012 թվականի ապրիլի 7-ին «Բանֆիլդ» ֆուտբոլային ակումբի դեմ խաղում նա  կատարել է իր նորամուտը Արգենտինայի առաջնությունում։ Արդեն մյուս տուրում՝ Սարանդիի «Արսենալ» ֆուտբոլային ակումբի դեմ խաղում Խուանը խփել է իր առաջին գոլը։ Այդպիսի հաջող մեկնարկից հետո ֆուտբոլիստով սկսվում է հետաքրքրվել բելգիական «Անդերլեխտ» ակումբը։
2013 թվականի ամռանը Խուանը տեղափոխվել է «Սան-Լորենսո»։ Սեպտեմբերի 22-ին «Կոլոն» ակումբի դեմ խաղում նա կատարել է իր նորամուտը նոր ակումբում՝ հանդիպման երկրորդ խաղակեսում փոխարինելով Լեանդրո Ռոմանոլիին։ Այդ խաղում նա խփել է իր առաջին գոլը այդ ակումբում։ 2014 թվականին Կավալյարոն դարձել է Արգենտինայի չեմպիոն, ինչպես նաև հաղթել է 2014 թվականի Լիբերտադորեսի գավաթի խաղարկությունում։
2015 թվականի ամռանը Խուանը վարձավճարային իրավունքներով տեղափոխվել է էկվադորական «ԼԴՈՒ Կիտո»։ Հուլիսի 26-ին «Ունիվերսիդադ Կատոլիկա» ակումբի դեմ խաղում նա կատարել է իր նորամուտը Էկվադորի առաջնությունում։ Նոյեմբերի 7-ին «ԼԴՈՒ Լոխա» ակումբի դեմ խաղում Կավալյարոն խփել է իր առաջին գոլը ԼԴՈՒ Կիտո ակումբում։ 2016 թվականի սկզբին Խուանը վարձավճարով տեղափոխվել է «Էստուդիանտես» ակումբ։ Փետրվարի 8-ին «Լանուս» ֆուտբոլային ակումբի դեմ խաղում նա կատարել է իր նորամուտը նոր ակումբում։ Փետրվար  24-ին «Ալդոսիվի» ակումբի դեմ խաղում Կավալյարոն խփել է իր առաջին գոլը հօգուտ «Էստուդիանտես» ակումբի։


== Միջազգային Կարիերա ==
2012 թվականի դեկտեմբերին Կավալյարոն ընդգրկվել է Արգենտինայի երիտասարդական հավաքականի հայտացուցակում՝ մասնակցելու 2013 թվականի Հարավային Ամերիկայի երիտասարդական գավաթի խաղարկությանը, որ անցկացվելու էր Արգենտինայում։ Մրցաշարում նա մասնակցել է Պարագվայի և Բոլիվիայի երիտասարդական հավաքականների դեմ խաղերին։


== Ձեռքբերումներ ==
Թիմային
 «Սան-Լորենսո»

Արգենտինայի չեմպիոն - 2013/14 (Ինիսիալ)
Էկվադորի փոխչեմպիոն - 2015
Լիբերտադորեսի գավաթի դափնեկիր - 2014


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Ficha en BDFA
Ficha en Goal.com
Ficha en ESPN
Ficha en Futbol-talentos.es
Ficha en la página oficial de Unión
(9326) Ռուտա

(9326) Ռուտա (անգլ.՝ Ruta), աստերոիդ աստերոիդների հիմնական գոտում։ Հայտնաբերվել է 1989 թվականի սեպտեմբերի 26-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,789352 ա. մ., առավելագույնը մոտենում է 2,6678 ա. մ. հեռավորության վրա և հեռանում 2,9109 ա. մ.։ Արեգակի շուրջ մեկ ամբողջական պտույտ է կատարում 1701,58 երկրային օրվա ընթացքում, իր ուղեծրով շարժվելով միջինում 0,211568 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,25° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9326) Ռուտա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստերոիդների ցանկ (230401-230500)

Աստերոիդների ցանկ (230301-230400)  • Աստերոիդների ցանկ  • Աստերոիդների ցանկ (230501-230600)
 Աստերոիդների ցանկ (230301-230400)  • Աստերոիդների ցանկ  • Աստերոիդների ցանկ (230501-230600)
Զիգմարսցել

Զիգմարսցել (գերմ.՝  Sigmarszel), կոմունա Գերմանիայում, Բավարիա համայնքում։
Գտնվում է Շվաբիա վարչական շրջանի ենթակայության ներքո։ Կոմունան գտնվում է Լինդաու շրջանում։ Բնակչությունը կազմում է  2768 մարդ, տարածքը՝ 16,01 կմ² (2010 թվականի դեկտեմբերի 31-ի տվյալներով)։ Պաշտոնական կոդը՝ 09 7 76 126։


== Ծանոթագրություններ ==


== Արտաքին հղումներ ==
պաշտոնական կայք
Հանցագործության դեմ միջազգային կոնվենցիաներ

Հանցագործության դեմ միջազգային կոնվենցիաներ, միջազգային վտանգավորության հանցագործությունների տեսակն ու պատժամիջոցների համակարգը նախատեսող միջազգային համաձայնագրեր։ Միջազգային առաջին կոնվենցիաներով պատժելի համարվեց նեգրերի (1815 թվանականի, այնուհետև՝ 1926, 1956 թվանականների), կանանց, երեխաների ու աղջիկների (1904, 1921, 1933, 1950 թվանակների) վաճառքը։ Այդ կոնվենցիաներով հանցագործություն համարվեց հասարակաց տների համար կանանց ու աղջիկների հավաքագրումը, պոռնկագրական նյութերի արտադրությունն ու տարածումը։ 1929 թվանակի ժնևյան կոնվենցիայով պատասխանատվություն նախատեսվեց օտարերկրյա արժույթի կեղծման, իրացման ու մաքսանենգության համար։ 1936 թվանակի կոնվենցիայով՝ խիստ ներգործող թունավոր և թմրեցուցիչ նյութեր կամ թմրադեղեր պատրաստելու, պահելու, փոխադրելու կամ ներմուծելու, գնելու կամ վաճառելու համար։
Լուն Վոժ (Պիտիր Յուի վտակ)

Անվան այլ կիրառումների համար տե՛ս՝ Լուն Վոժ (այլ կիրառումներ)Լուն Վոժ (ռուս.՝ Лун-Вож), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պիտիր Յու գետի ձախ ափին՝ 10 կմ հեռավորության վրա։ Գետի երկարությունը 25 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - 03020200212103000021883
Հիդրոլոգիական ուսումնասիրությունների կոդը - 103002188
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վոլչիցկ

Վոլչիցկ (ուկրաիներեն՝ Вовчицьк), գյուղ Ուկրաինայի Վոլինի մարզի Մանևիչի շրջանում։
2001 թվականի տվյալներով Վոլչիցկ գյուղում բնակվում էր 364 մարդ։ Բնակավայրը զբաղեցնում է 0,637 կմ² տարածք։ Բնակչության խտությունը կազմում էր 571,43 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հոյակապ դար

«Հոյակապ դար» (թուրքերեն՝ Muhteşem Yüzyıl - Մուհթեշեմ Յուզյըլ), թուրքական հեռուստասերիալ՝ ստեղծված Մերալ Օկայի կողմից։ Հեռարձակումն սկսվել է 2011 թվականից։ Պատմում է Օսմանյան կայսրության ամենաերկար տիրող սուլթանի` Սուլեյման I-ի և Հյուրեմի (նաև հայտնի որպես Ռոքսելանա) մասին։ Վերջինս շարքային ստրուկ աղջնակ էր, ով հետագայում դառնում է Սուլեյմանի կինը։ Հեռուստասերիալը լուրջ քննադատություն է առաջացել մի շարք դիտորդների կողմից, որոնք գտնում են, որ սուլթանի կերպարը սերիալում «անհարգալից» և «անպարկեշտ» վերաբերմունք է պատմական սուլթանի անձի նկատմամբ։


== Գլխավոր դերեր ==


== Պրեմիերաները ==


== Ծանոթագրություններ ==
Մարգավետի լեռնանցք

Մարգավետի լեռնանցք, Համզաչիմանի լեռնանցք, Վոսկրեսենովկայի լեռնանցք, լեռնանցք Հայաստանի Լոռու մարզում, Փամբակի և Բովաքարի լեռները միացնող ցածր ճյուղավորության վրա, Մարգահովիտ գյուղից 2 կմ հյուսիս։ Բարձրությունը՝ 1810 մետր։


== Ծանոթագրություններ ==
Օլիգոպսոնիա

Օլիգոպսոնիա (հին հունարեն՝ ὀλίγος — փոքրաքանակ և ὀψωνία — պարենի գնում բառերից), տնտեսագիտությունում շուկայական մի իրավիճակ, որին բնորոշ է սահմանափակ թվով գնորդները և մեծ թվով վաճառողները։
Այսպիսի շուկայում վաճառողները գնագոյացման և մարքեթինգային ռազմավարության քաղաքականության մեջ միմյանց նկատմամբ շատ զգացմունքային են։ Օլիգոպսոնիայի տիպիկ օրինակ է հանդիսանում օդանավադետալների շուկան, որտեղ գնորդներ են հանդիսանում փոքրաքանակ օդանավաշինական ընկերությունները։
Օլիգոպսոնիայի դեպքում աշխատում է գրեթե ամբողջ ռազմաարդյունաբերական համալիրը, որի արտադրանքը գնվում է շատ սահմանափակ պետական ուժերի կամ այլ երկրների գերատեսչությունների կողմից։


== Արտաքին հղումներ ==
Bhaskar, V., A. Manning and T. To (2002) 'Oligopsony and Monopsonistic Competition in Labor Markets,' Journal of Economic Perspectives, 16, 155—174.
Bhaskar, V. and T. To (2003) 'Oligopsony and the Distribution of Wages,' European Economic Review, 47, 371—399.
Ժորդի Սավալ

Ժորդի Սավալ ի Բերնադետ (կատ.՝ Jordi Savall i Bernadet, օգոստոսի 1, 1941(1941-08-01), Իգուալադա), կատալոնացի դիրիժոր։ Նվագում է (վիոլա դա գամբա) գործիքի վրա։ Հայտնի է առավելապես որպես հին եվրոպական, բարոկկո ոճի, ինչպես նաև ավանդական հայկական երաժշտության կատարող։


== Կենսագրություն ==
Սովորել է Բարսելոնայի կոսերվատորիայում (թավջութակ), որտեղ ծանոթացել է ապագա կնոջ՝ երգչուհի Մոնթսերրաթ Ֆիգերասի հետ։ Փարիզում լինելու ժամանակ Ազգային գրադարանում հայտնավերել է Մարենա Մարեի ձեռագրերը, որոնց կատարման համար նա սկսում է վիոլա դա գամբայով նվագել սովորել։ Շարունակել է իր ուսմունքը բազելյան Schola Cantorum-ում։ 1970 թվականին վիոլա դա գամբա նվագելով հաջողակ կարիերա է սկսել։ Քննադատների կողմից համարվում է հին երաժշտության լավագույն մեկնաբաններից մեկը։ Ստեղծել է Hespèrion XX (ներկայումս՝ Hesperion XXI) վաղ երաժշտության համույթը։
2012 թ. լույս է տեսել Սավալի «Հայկական ոգի» (Esprit d'Arménie) ձայնասկավառակը, որտեղ հավաքված են հայկական ավանդական մեղեդիներ։ Ըստ բրիտանական «Թայմս» ամսագրի երաժշտական քննադատի «Մտասևեռող և ողբերգական այս ձայնասկավառակը երկակի ողբ է` Ժորդի Սավալի հանգուցյալ կնոջ՝ երգչուհի Մոնսերատ Ֆիգուերասի, որը հայկական երաժշտություն էր սիրում, ինչպես նաև Հայաստանի համար՝ իր արտաքին նվաճման և կոտորածների երկար պատմությամբ։... Այն հիպնոտիկ և նրբին մելամաաղձոտ է»։


== Ծանոթագրություններ ==


== Արտաքին հղումներ ==
Պաշտոնական կայք (ֆր.)
Հոդված ֆրանսերենով (ֆր.)
Կենսագրություն (ֆր.)
Սկավառակագրություն (անգլ.)
Կեռիսելյա

Կեռիսելյա (էստ․՝ Käriselja), գյուղ Էստոնիայի Ռապլամաա նահանգի Մյառյամաա շրջանում։
2011 թվականի տվյալներով գյուղում բնակվում էր 16 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սերգեյ Բաբակ

Սերգեյ Բաբակ (ուկրաիներեն՝ Сергій Віталійович Бабак,հուլիսի 31, 1978(1978-07-31), Կիև, Ուկրաինական ԽՍՀ, ԽՍՀՄ), ուկրաինացի ուսուցիչ, քաղաքական գործիչ։
Ուկրաինայի Գերագույն ռադայի 9-րդ գումարման պատգամավոր։


== Կենսագրություն ==
Տեխնիկական գիտությունների դոկտոր, տնտեսագիտության թեկնածու։ Տնտեսագիտական կրթությունը ստացել Է Կիևի ազգային տնտեսագիտական համալսարանում և Նեյպիրի համալսարանում (Շոտլանդիա)։ Ավարտել է Նորագույն տեխնոլոգիաների համալսարանի իրավաբանական ֆակուլտետը, ինչպես նաև` Ուժգորոդի ազգային համալսարանը («հոգեբան» մասնագիտություն)։ 
Բաբակը Ուկրաինայի ապագայի ինստիտուտի կրթական ծրագրերի տնօրենն է։ 
Նա ղեկավարել է «Ուկրաինայի ԳԱԱ նորագույն տեխնոլոգիաների գիտատեխնիկական կենտրոնը», եղել է միջազգային առևտրի պալատի Ուկրաինայի ազգային կոմիտեի գլխավոր քարտուղարի տեղակալ, միջազգային համագործակցության դեպարտամենտի տնօրեն։ 
Եղել է բարձրագույն կրթության որակի ապահովման ազգային գործակալության անդամ, նորագույն տեխնոլոգիաների համալսարանի պրոռեկտոր և ռեկտորի խորհրդական։ 


== Քաղաքական գործունեություն ==
Ժողովրդական պատգամավորի թեկնածու է առաջադրվել «Ժողովրդի ծառա» կուսակցությունից` 2019 թվականի խորհրդարանական ընտրություններում, ցուցակում լինելով 11 համարը։ Ընտրությունների ժամանակ եղել է Ուկրաինայի գիտությունների ազգային ակադեմիայի «Ծովային երկրաբանության, երկրաէկոլոգիայի և նստվածքային հանքաքարի կենտրոն» պետական գիտական հաստատության փոխտնօրեն, անկուսակցական։ Ապրել է Կիևում։
Կրթության, գիտության և նորարարության հարցերով Գերագույն Ռադայի կոմիտեի նախագահն է։
Ռումինիայի հետ միջխորհրդարանական կապերի խմբի համանախագահ է։


== Քննադատություն ==
Սերգեյ Բաբակի դոկտորական ատենախոսությունում հայտնաբերվել է գրագողություն, և, համապատասխանաբար, նա ճանաչվել է 2019 թվականի Ուկրաինայի «Տարվա գրագող»։


== Ծանոթագրություններ ==


== Արտաքին հղումներ ==
Сергея Бабака Ֆեյսբուքում
«Бабак Сергій Віталійович»։ Верховна Рада України (ուկրաիներեն)։ Արխիվացված է օրիգինալից 2019-10-21-ին։ Վերցված է 2 января 2020
Ծաղկառու

Ծաղկառու, Ավդիբեկ, գետ Հայաստանի Լոռու մարզում, Փամբակի աջ վտակը։ Սկիզբ է առնում Փամբակի լեռների արևմտյան մասի հյուսիսային լանջերից և Մեծ Պարնի գյուղի հյուսիսային մասում միանում մայր գետին։ Երկարությունը՝ 11 կմ։


== Ծանոթագրություններ ==